Bets Smith gesels oor Onder 'n sterrehemel: Afrikaners het 'n behoefte aan helde | LAPA Uitgewers
Bets Smith gesels oor Onder 'n sterrehemel: Afrikaners het 'n behoefte aan helde
by LAPA Uitgewers on Mar 9th, 2015 Tweet
Izak de Vries het met Bets Smith gesels oor haar jongste boek, Onder 'n sterrehemel.
De Vries vra Smith onder meer of sy dink die Afrikaner is reg om weer helde te hê, te wyte aan die oplewing in boeke oor die helde van ouds. Hierop antwoord die skrywer:
"Ek dink dis nie net die Afrikaner wat weer reg is om helde en heldinne te hê nie, maar almal in die wêreld. Leiers is nie meer werklik mense om na op te sien nie, omdat die massamedia al hul foute en gebreke uitwys en almal ontnugter. Aan die ander kant is Afrikaners dalk bietjie meer romanties (of idealisties?) as waarvoor ek hul krediet gee. Ons, meer as die res van die wêreld, het ons leiers op troontjies geplaas, of deur 'n pienk bril bekyk, en nou hang ons in 'n lugleegte met die behoefte om weer iemand te hê wat die Afrikaner weer na 'n gerespekteerde nasie sal laat voel."
Lees die artikel om meer uit te vind oor Smith se vrouekarakters, waarom sy skryf en hoe geskiedenis neerslag vind in haar boeke:
Jou eerste voltydse werk was in die weermag se dokumentasiediens waar jy navorsing gedoen het oor die land se weermaggeskiedenis. Ek sien gereeld hoe die oorlog of die geskiedenis neerslag vind in jou boeke. Wil jy iets daaroor sê?
Bets: Wat betref my werk by die weermag, is dit moeilik om te sê wat het eerste gekom: die oorlog of die geskiedenis? Ek was nog altyd lief daarvoor om spanningsverhale en oorlogsromans te lees en het nog altyd 'n voorliefde vir die geskiedenis gehad. Geskiedenis was een van my hoofvakke vir my graad.
Onder 'n sterrehemel deur Bets Smith
Tags: Afrikaans, Anglo-Boereoorlog, Bets Smith, Fiction, Fiksie, Helde, Historiese Liefdesroman, Izak de Vries, LAPA, LAPA Uitgewers, Liefdesverhale, LitNet, Onder 'n sterrehemel, Onderhoude, South Africa